Sacrosancte Matiscensis ecclesie quam Maimbodus episcopus ad regendum habere videtur. Ego David et uxor mea Wandinodis donamus pro Dei amore ad ipsam casam Dei aliquid ex rebus nostris in pago Matisconense, in agro Uriniacense, in ipsa villa Uriniaco. Hoc est curtilus cum vinea qui terminat a mane via publica, a medio Hebreorum, a sero Hebreorum, a circio via publica; et est alius curtilus cum vinea in ipso pago, in agro Uriniacense, in fine Torrente, terminatur a mane via publica, a medio die terra consortorum, a sero similiter, a circio Sancti Mauricii. Infra istis terminationibus ipsas res donamus ad ipsam casam Dei eo tenore ut dum advixerimus et filius noster Walterius clericus, usum et fructum (habeamus); post nostrum decessum, ad ipsam casam Dei perveniant. Et in villa Turre, quantum deinceps adquirere potuerimus, similiter ad ipsam casam Dei donamus. S. David et uxoris sue Wandelmodis. S. Ramberti. S. Leoteudi. S. Christophori. S. Arnulfi. S. Pervadi. S. Andree. S. Grimardi. S. Martini. S. Constantii.